Rusia a aprobat Sputnik Light. Vaccinul anti-Covid se administrează într-o singură doză şi are o eficacitate de 79%.
Rusia a declarat că vaccinul anti-Covid Sputnik Light, care se administrează într-o singură doză, are o eficacitate de 79,4% şi ar costa mai puţin de 10 dolari/doză. Faza a 3-a a studiilor clinice a avut loc în Rusia, Emiratele Arabe Unite şi Ghana, printre altele, şi a cuprins 7.000 de pacienţi. Peste 20 de milioane de oameni au fost vaccinaţi cu prima doză din Sputnik V.
Rusia a autorizat joi administrarea vaccinului Sputnik Light, care se face într-o singură doză, relatează CNBC.Fondul de investiţii suverane al Rusiei (RDIF) a anunţat că vaccinul este produs de Insitutul de Cercetări Gamaleya din Moscova, are o rată de eficacitate de 79,4% şi o doză de vaccin ar costa mai puţin de 10 dolari.RDIF mai susţine că vaccinul este destinat pentru imunizarea unui număr mai mare de persoane într-un interval mai scurt de timp, menţionând că poate fi livrat rapid în ţările care au focare active de Covid.Primele două etape din studiile clinice au arătat că Sputnik Light este un vaccin sigur şi nu au fost înregistrate efecte adverse grave.Totodată, RDIF a mai declarat că, până acum, peste 20 de milioane de oameni din toată lumea au fost vaccinaţi cu prima doză din Sputnik V.